cyanic-selkie/wikianc huggingface dataset:
আলিপুরদুয়ার ১ সমষ্টি উন্নয়ন ব্লক
জনসংখ্যা
২০১১ সালের জনগণনার প্রতিবেদন অনুযায়ী, আলিপুরদুয়ার ১ সমষ্টি উন্নয়ন ব্লকের মোট জনসংখ্যা ২১৬,৯৩১। এর মধ্যে ১৬০,৭৬০ জন গ্রামাঞ্চলের এবং ৫৬,১৭১ জন শহরাঞ্চলের বাসিন্দা। পুরুষের মোট সংখ্যা ১১১,৩৭৮ (৫১%) ও মহিলার মোট সংখ্যা ১০৫,৫৫৩ (৪৯%)। ২৪,৩৮১ জনের বয়স ছয় বছরের কম। তফসিলি জাতি-তালিকাভুক্ত জনসংখ্যা ১০৫,০১৭ (৪৮.৪১%) এবং তফসিলি উপজাতি-তালিকাভুক্ত জনসংখ্যা ৩৬,৬০৫ (১৬.৮৭%)।
২০০১ সালের জনগণনার প্রতিবেদন অনুযায়ী, আলিপুরদুয়ার ১ সমষ্টি উন্নয়ন ব্লকের মোট জনসংখ্যা ছিল ১৯৭,১৬০; যার মধ্যে ১০১,৫০৫ জন ছিল পুরুষ এবং ৯৫,৬৫৫ জন ছিল মহিলা। ১৯৯১-২০০১ দশকে আলিপুরদুয়ারে জনসংখ্যা বৃদ্ধির নথিবদ্ধ হার ছিল ১২.৫৯ শতাংশ।
আলিপুরদুয়ার ১ সমষ্টি উন্নয়ন ব্লকের জনগণনা নগরগুলি (৪,০০০+ জনসংখ্যাবিশিষ্ট) হল (বন্ধনীতে ২০১১ সালের জনগণনার হিসেব): পশ্চিম জিৎপুর (১৪,৩৩৪), চেচাখাটা (৭,৬১৩), আলিপুরদুয়ার রেলওয়ে জংশন (১০,৭৩৩), ভোলার ডাবরি (১২,৬৭০), বীরপাড়া (১০,৮২১)।
আলিপুরদুয়ার ১ সমষ্টি উন্নয়ন ব্লকের বড়ো গ্রামগুলি (৪,০০০+ জনসংখ্যাবিশিষ্ট) হল (বন্ধনীতে ২০১১ সালের জনগণনার হিসেব): মেজবিল (৪,১৬৯), পশ্চিম কাঠালবাড়ি (৬,০৮৫), শালকুমারহাট (৫,৯৫২), মুন্সিপাড়া (৬,২৭৫), প্রধানপাড়া (৪,০২৩), নূতনপাড়া (৪,৬৬১), পূর্ব কাঠালবাড়ি (৬,৮৩০), শীলবাড়িহাট (৫,৫৯০), দক্ষিণ চকোয়াখেতি (৬,৪৬২), মথুরা চা বাগান (৯,১৮১), উত্তর সোনাপুর (৫,৬৩২), পুকুরিটোলা (৫,১৬৩), পৈটকাপাড়া চা বাগান (৪,৯৫১), পারাপার (৪,৩৮৪), ঘাগরা (৫,৭৬৫) ও বাড়িগুড়ি (৫,০৫১)।
এই ব্লকের অন্যান্য গ্রামগুলি হল (বন্ধনীতে ২০১১ সালের জনগণনার হিসেব): পাচকালগুড়ি (৩,২৫৭), বঞ্চুকামারি (৩,৭২৪) ও টাপারিখাটা (৩,৮০৩)।
সাক্ষরতা
২০১১ সালের জনগণনার প্রতিবেদন অনুযায়ী, আলিপুরদুয়ার ১ সমষ্টি উন্নয়ন ব্লকের মোট সাক্ষর জনসংখ্যা ১৪৬,৭০২ (অন্যূন ছয় বছর বয়সী জনসংখ্যার ৭৬.১৯ শতাংশ); এর মধ্যে পুরুষ সাক্ষরের সংখ্যা ৮১,১৯১ (অন্যূন ছয় বছর বয়সী পুরুষ জনসংখ্যার ৮২.০৯ শতাংশ) এবং সাক্ষর মহিলার সংখ্যা ৬৫,৫১১ (অন্যূন ছয় বছর বয়সী মহিলা জনসংখ্যার ৬৯.৯৬ শতাংশ)। সাক্ষরতার ক্ষেত্রে লিঙ্গবৈষম্যের হার ছিল ১২.১৩ শতাংশ।
ভাষা ও ধর্ম
ডিস্ট্রিক্ট সেন্সাস হ্যান্ডবুক, জলপাইগুড়ি, ২০১১ সেন্সাস-এ প্রদত্ত তথ্য অনুযায়ী, ২০০১ সালে অবিভক্ত জলপাইগুড়ি জেলার (২০১৪ সালে যে জেলা ভেঙে আলিপুরদুয়ার জেলা গঠিত হয়) মোট জনসংখ্যার ৫৫.৮ শতাংশের মাতৃভাষা ছিল বাংলা; এরপর ছিল সাদান/সাদরি (১৪.৩ শতাংশ), নেপালি/গোর্খালি (৬.৯ শতাংশ), হিন্দি (৪.৬ শতাংশ), কুরুখ/ওঁরাও (২.৬ শতাংশ), সাঁওতালি (১.০ শতাংশ), বোড়ো (০.৮ শতাংশ), মুন্ডারি (০.৭ শতাংশ), ভোজপুরি (০.৭ শতাংশ), রাজবংশী (০.৫ শতাংশ), তেলুগু (০.৪ শতাংশ), উর্দু (০.৩ শতাংশ), রাভা (০.৩ শতাংশ), ওডিয়া (০.৩ শতাংশ), খাড়িয়া (০.১ শতাংশ) ও অন্যান্য ভাষাভাষী মানুষ (১০.৮ শতাংশ)। এই জেলায় বাংলা-ভাষী মানুষের জনসংখ্যার হার ১৯৬১ সালে ৫৪.৫ শতাংশ থেকে বেড়ে ১৯৮১ সালে ৬৮.৫ শতাংশ হয়েছিল। ২০০১ সালে তা আবার কমে ৫৫.৮ শতাংশ হয়। অন্যদিকে সাদান/সাদরি-ভাষী জনসংখ্যার হার ১৯৬১ সালে ৫.৬ শতাংশ থেকে বেড়ে ২০০১ সালে হয় ১৪.৩ শতাংশ। তবে নেপালি/গোর্খালি, হিন্দি, কুরুখ/ওঁরাও, সাঁওতালি, মুন্ডা ও রাজবংশী-ভাষী জনসংখ্যার হার হ্রাস পায়।
পশ্চিমবঙ্গ সরকারি ভাষা আইন, ১৯৬১ এবং পশ্চিমবঙ্গ সরকারি ভাষা (সংশোধনী) আইন, ২০১২ অনুয়ায়ী, সারা পশ্চিমবঙ্গেই সরকারি কাজে বাংলা ভাষা ব্যবহৃত হয়। বাংলার সঙ্গে সঙ্গে দার্জিলিং জেলার পার্বত্য মহকুমাগুলিতে এবং কালিম্পং জেলায় নেপালিও সরকারি কাজে ব্যবহৃত হয়। এছাড়া যে সকল জেলা/মহকুমা/সমষ্টি উন্নয়ন ব্লক/পৌরসভায় উর্দুভাষীর সংখ্যা ১০ শতাংশের বেশি সেখানে উর্দুও সরকারি কাজে ব্যবহার করা হয়। এই আইনগুলি কার্যকর হওয়ার আগে ইংরেজি ভাষা সরকারি কাজে ব্যবহৃত হত; আইনগুলি পাসের পরও তার ব্যবহার অব্যাহত থাকে।
২০১২ সালে পশ্চিমবঙ্গ সরকারি ভাষা (দ্বিতীয় সংশোধনী) বিল অনুযায়ী, কোনও নির্দিষ্ট ব্লক বা মহকুমা বা জেলায় জনসংখ্যা ১০ শতাংশের বেশি অংশের ভাষা হিন্দি, সাঁওতালি, ওডিয়া বা পাঞ্জাবি হলে সংশ্লিষ্ট ভাষাটি সেই অঞ্চলে অতিরিক্ত সরকারি ভাষার মর্যাদা পাবে। এরপর ২০১৮ সালের পশ্চিমবঙ্গ সরকারি ভাষা (দ্বিতীয় সংশোধনী) বিলে রাজ্যের সংখ্যালঘু ভাষার তালিকায় কামতাপুরী, রাজবংশী ও কুর্মালিকেও অন্তর্ভুক্ত করা হয়েছে।
২০১১ সালের জনগণনার প্রতিবেদন অনুযায়ী, আলিপুরদুয়ার ১ সমষ্টি উন্নয়ন ব্লকের হিন্দুদের মোট সংখ্যা ১৯৬,৪৩৭; যা মোট জনসংখ্যার ৯০.৫৫ শতাংশ। মুসলমানের সংখ্যা ১২,৮৬৯ (৫.৯৩ শতাংশ), খ্রিস্টানের সংখ্যা ৫,৫১৬ (২.৫৪ শতাংশ), বৌদ্ধের সংখ্যা ৩২১ (০.১৫ শতাংশ) এবং অন্যান্য ধর্মাবলম্বীদের সংখ্যা ৭,৩০৪ (৩.৩৭ শতাংশ)। অন্যান্য ধর্মাবলম্বীদের মধ্যে আছে আদিবাসী, মারাং বোরো, সাঁওতাল, সারনাথ, সারি ধর্ম, সর্না, আলছি, বিদিন, সন্ত, সায়েভধর্ম, সেরান, সরন, সারিন, খেরিয়া, ও অন্যান্য ধর্মীয় সম্প্রদায়।
দারিদ্র্য
বিশ্ব ব্যাংকের প্রতিবেদন অনুযায়ী, ২০১২ সালের হিসেব অনুযায়ী জলপাইগুড়ি, বাঁকুড়া ও পশ্চিম মেদিনীপুর জেলার ২৬-৩১ শতাংশ মানুষ দারিদ্র্যসীমার নিচে বাস করেন, যা পশ্চিমবঙ্গের সামগ্রিক হারের তুলনায় কিছুটা বেশি। রাজ্যের মোট ২০ শতাংশ মানুষ এই সীমার নিচে বাস করেন।
জীবিকা
২০১১ সালের হিসেব অনুযায়ী, আলিপুরদুয়ার ১ সমষ্টি উন্নয়ন ব্লকের সকল শ্রমিকদের মধ্যে ১৬,৬৭০ জন কৃষক (১৮.৬৮ শতাংশ), ৩০,৬৮৬ জন খেতমজুর (৩৪.৩৯ শতাংশ), ৯৯২ জন কুটিরশিল্পের সঙ্গে যুক্ত (১.১১ শতাংশ) এবং ৪০,৮৭৬ জন অন্যান্য ক্ষেত্রের শ্রমিক (৪৫.৮১ শতাংশ)। ব্লকে মোট শ্রমিকের সংখ্যা ৮৯,২২৪ (মোট জনসংখ্যার ৪১.৪৩ শতাংশ) এবং অ-শ্রমিকের সংখ্যা ১২৭,৭০৭ (মোট জনসংখ্যার ৫৮.৮৭ শতাংশ)।
টীকা: জনগণনার নথিতে সেই ব্যক্তিকেই কৃষক বিবেচনা করা হয়েছে, যিনি স্বীয়/সরকারি/প্রাতিষ্ঠানিক মালিকানাধীন জমিতে কৃষিকাজ/তত্ত্বাবধানের কাজে নিযুক্ত। যে ব্যক্তি অন্যের জমিতে অর্থ বা সম্পদ বা অংশীদারিত্বের বিনিময়ে শ্রমদান করেন, তাঁকে খেতমজুর ধরা হয়। কুটিরশিল্প সেই শিল্পকেই বলা হয়, যাতে পরিবারে বা গ্রামের মধ্যে এক বা একাধিক সদস্য যুক্ত এবং যে শিল্প ১৯৪৮ সালের কারখানা আইন মোতাবেক কারখানা হিসেবে নথিভুক্ত হওয়ার যোগ্যতাসম্পন্ন নয়। অন্যান্য শ্রমিকেরা হলেন কৃষক, খেতমজুর বা কুটিরশিল্পের সঙ্গে যুক্ত শ্রমিক ভিন্ন অন্য উপায়ে যাঁরা অর্থনৈতিক কার্যকলাপের সঙ্গে জড়িত। এঁদের মধ্যে আছেন কারখানা, খনি, বন, পরিবহণ ও অফিসের কর্মচারী, যাঁরা ব্যবসা ও বাণিজ্যের সঙ্গে যুক্ত, শিক্ষক, বিনোদনশিল্পী প্রমুখ।
পরিকাঠামো
২০১১ সালে প্রকাশিত ডিস্ট্রিক্ট সেন্সাস হ্যান্ডবুক, জলপাইগুড়ি-তে প্রদত্ত তথ্য অনুযায়ী, আলিপুরদুয়ার ১ সমষ্টি উন্নয়ন ব্লকে ৪৭টি জনবসতিপূর্ণ গ্রাম রয়েছে। ১০০ শতাংশ গ্রামে বিদ্যুৎ সংযোগ ও পানীয় জলের সরবরাহ রয়েছে। ১৯টি গ্রামে (৪০.৪৩ শতাংশ) ডাকঘর রয়েছে। ৪৬টি গ্রামে (৯৭.৮৭ শতাংশ) টেলিফোন সংযোগ (ল্যান্ডলাইন, পাবলিক কল অফিস ও মোবাইল ফোন সহ) রয়েছে। ২৪টি গ্রামে (৫১.০৬ শতাংশ) পাকা রাস্তা এবং ২২টি গ্রামে (৪৬.৮১ শতাংশ) পরিবহন সংযোগ (বাস, রেল ও নাব্য জলপথ) রয়েছে। ৪টি গ্রামে (৮.৫১ শতাংশ) কৃষিঋণ সংস্থা এবং ১টি গ্রামে (২.১৩ শতাংশ) ব্যাংক পরিষেবা সুলভ।
কৃষি
অবিভক্ত জলপাইগুড়ি জেলার (অধুনা জলপাইগুড়ি ও আলিপুরদুয়ার জেলা) অর্থনীতি মূলত কৃষি ও বাগিচা-নির্ভর। এখানকার অধিকাংশ মানুষই কৃষিজীবী। জলপাইগুড়ি ও আলিপুরদুয়ার জেলা চা ও কাঠের জন্য সুপরিচিত। অন্যান্য গুরুত্বপূর্ণ ফসল হল ধান, পাট, তামাক, সরষে, আখ ও গম। এখানকার বার্ষিক গড় বৃষ্টিপাতের পরিমাণ ৩,৪৪০ মিলিমিটার, যা কলকাতা ও পার্শ্ববর্তী এলাকার প্রায় দ্বিগুণ। এলাকাটি বন্যাপ্রবণ এবং নদীগুলি প্রায়ই গতি পরিবর্তন করে শস্য ও শস্যক্ষেতের ব্যাপক ক্ষতিসাধন করে।
২০১৩-১৪ সালের হিসেব অনুযায়ী, আলিপুরদুয়ার ১ সমষ্টি উন্নয়ন ব্লকে ১,২৯৭ হেক্টর জমি থেকে মোট ২,৫০৬ টন আমন ধান (প্রধান শীতকালীন ফসল); ৪৮২ হেক্টর জমি থেকে ১,২৯৫ টন বোরো ধান; ২,৮৫০ হেক্টর জমি থেকে ৪,৯৭৪ টন আউস ধান (গ্রীষ্মকালীন ফসল); ১,৯৪৫ হেক্টর জমি থেকে ৩,৪৮৬ টন গম; ১,৫৯০ হেক্টর জমি থেকে ১৫,৩৯০ টন পাট; ১৮৯ হেক্টর জমি থেকে ৬১০ টন ভুট্টা; এবং ৪,৯৬৪ হেক্টর জমি থেকে ১২৭,৪২৭ টন আলু উৎপাদিত হয়। এছাড়াও এই ব্লকে মাসকলাই ও তৈলবীজও উৎপাদিত হয়।
২০১৩-১৪ সালের হিসেব অনুযায়ী, আলিপুরদুয়ার ১ সমষ্টি উন্নয়ন ব্লকের মোট সেচিত জমির পরিমাণ ৫,৬০৫ হেক্টর, যার মধ্যে ২,৪৬৫ হেক্টর জমির খালের জলে সেচিত, ২২৬ হেক্টর জমি জলাধারের জলে সেচিত, ১,০০০ হেক্টর জমি নদী থেকে তোলা জলে সেচিত, ১৫০ হেক্টর জমি গভীর নলকূপের জলে সেচিত, ১,৬৭৫ হেক্টর জমি অগভীর নলকূপের জলে সেচিত এবং ৮৯ হেক্টর জমি খোলা কূপের জলে সেচিত হয়।
ডুয়ার্স-তরাই চা বাগান
ডুয়ার্স ও তরাই অঞ্চলের চা বাগানগুলিতে ২২৬ মিলিয়ন কিলোগ্রাম চা উৎপাদিত হয়, যা ভারতের সমগ্র চা উৎপাদনের এক-চতুর্থাংশেরও বেশি। ডুয়ার্স-তরাই চায়ের বৈশিষ্ট্য হল, এটি একটি উজ্জ্বল, মসৃণ ও সুঠাম পানীয়, যা আসাম চায়ের তুলনায় অতি অল্পই হালকা। ডুয়ার্স অঞ্চলে চা চাষ প্রাথমিকভাবে শুরু করেছিল এবং তার উন্নতিসাধন ঘটিয়েছিল ব্রিটিশরা, কিন্তু এতে ভারতীয় শিল্পপতিদেরও গুরুত্বপূর্ণ অবদান রয়েছে।
ব্যাংক পরিষেবা
২০১৩-১৪ সালের হিসেব অনুযায়ী, আলিপুরদুয়ার ১ সমষ্টি উন্নয়ন ব্লকে ৭টি বাণিজ্যিক ব্যাংকের এবং ২টি গ্রামীণ ব্যাংকের কার্যালয় রয়েছে।
অনুন্নত অঞ্চল অনুদান তহবিল
পুরুলিয়া জেলা অনুন্নত অঞ্চল হিসেবে তালিকাভুক্ত হওয়ায় এই জাতীয় অঞ্চলের উন্নয়নের জন্য ভারত সরকার কর্তৃক গঠিত অনুন্নত অঞ্চল অনুদান তহবিল থেকে আর্থিক সাহায্য লাভ করে। ২০১২ সালের হিসেব অনুযায়ী, সারা দেশের ২৭২টি জেলা এই তালিকার অন্তর্ভুক্ত; যার মধ্যে পশ্চিমবঙ্গের ১১টি জেলা রয়েছে।
পরিবহণ ব্যবস্থা
আলিপুরদুয়ার ১ সমষ্টি উন্নয়ন ব্লকে আটটি ফেরি পরিষেবা ও ৩টি প্রান্তিক বাস রুট অবস্থিত। ৩১৭ নং জাতীয় সড়ক এই ব্লকের উপর দিয়ে গিয়েছে।
শিক্ষাব্যবস্থা
২০১৩-১৪ সালের হিসেব অনুযায়ী, আলিপুরদুয়ার ১ সমষ্টি উন্নয়ন ব্লকের ১৩৯টি প্রাথমিক বিদ্যালয়ে ১৩,৫৫০ জন শিক্ষার্থী, ৭টি মধ্য বিদ্যালয়ে ১,৪৯৪ জন শিক্ষার্থী, ৭টি উচ্চ বিদ্যালয়ে ৬,৯৬১ জন শিক্ষার্থী এবং ১৪টি উচ্চ মাধ্যমিক বিদ্যালয়ে ১৯,৬৫১ জন শিক্ষার্থী পড়াশোনা করে। এই ব্লকের একটি সাধারণ কলেজে ৩,৪৯১ জন শিক্ষার্থী এবং বিশেষ ও অচিরাচরিত ধারার ৪৫৪টি শিক্ষাপ্রতিষ্ঠানে ২৪,০৯০ জন শিক্ষার্থী পড়াশোনা করে।
২০১১ সালের জনগণনার তথ্য অনুযায়ী, আলিপুরদুয়ার ১ সমষ্টি উন্নয়ন ব্লকের ৪৭টি জনবসতিপূর্ণ গ্রামের মধ্যে একটি গ্রামে একটিও বিদ্যালয় নেই, ৪০টি গ্রামে দুই বা ততোধিক প্রাথমিক বিদ্যালয় আছে, ২০টি গ্রামে অন্তত একটি প্রাথমিক ও একটি মধ্য বিদ্যালয় আছে এবং ১৩টি গ্রামে অন্তত একটি মধ্য ও একটি মাধ্যমিক বিদ্যালয় রয়েছে।
২০১৫ সালে সোনাপুরে পীযূষকান্তি মুখোপাধ্যায় মহাবিদ্যালয় প্রতিষ্ঠিত হয়। উত্তরবঙ্গ বিশ্ববিদ্যালয় অনুমোদিত এই কলেজে কলা বিভাগে পঠনপাঠন চলে।
স্বাস্থ্য পরিষেবা
২০১৪ সালের হিসেব অনুযায়ী, আলিপুরদুয়ার ১ সমষ্টি উন্নয়ন ব্লকে একটি গ্রামীণ হাসপাতাল, ২টি প্রাথমিক স্বাস্থ্যকেন্দ্র এবং ৩টি এনজিও-পরিচালিত/বেসরকারি নার্সিং হোম আছে। এগুলিতে মোট ৪৪টি শয্যা ও ৪ জন চিকিৎসক সুলভ (বেসরকারি সহ)। এছাড়া এই ব্লকে ৩৬টি পরিবার কল্যাণ উপকেন্দ্রও আছে। ব্লকের স্বাস্থ্যকেন্দ্র ও উপকেন্দ্রগুলিতে ৩,৯৩৩ জন রোগী অন্তর্বিভাগে ও ১৩৮,৯৫২ জন রোগী বহির্বিভাগে চিকিৎসার সুযোগ পান।
পাচকালগুড়িতে অবস্থিত ৩০টি শয্যাবিশিষ্ট পাচকালগুড়ি গ্রামীণ হাসপাতাল আলিপুরদুয়ার ১ সমষ্টি উন্নয়ন ব্লকের প্রধান সরকারি চিকিৎসাকেন্দ্র। এছাড়া মুন্সিপাড়ায় (ডাকঘর শালকুমারহাট) ৪টি শয্যাবিশিষ্ট এবং শীলবাড়িহাটে ১০টি শয্যাবিশিষ্ট প্রাথমিক স্বাস্থ্যকেন্দ্রও আছে।
গোয়েন স্টেফানি
ব্যান্ডটির ভাঙ্গনের সময়, স্টেফানি ২০০৪ সালে তার প্রথম স্টুডিও অ্যালবাম ''লাভ. অ্যাঞ্জেল. মিউজিক. বেবি. প্রকাশের মাধ্যে তার একক পপ সঙ্গীতজীবনের সূচনা করেন। ১৯৮০র দশকের পপ সঙ্গীত থেকে অনুপ্রাণিত অ্যালবামটি সমালোচক ও বাণিজ্যিক উভয় দিক থেকে সফলতা পেয়েছিল। অ্যালবামটিতে "হোয়াট ইউ ওয়েটিং ফর?", "রিচ গার্ল", "হোলাব্যাক গার্ল" এবং "কুল"সহ মোট ছয়টি গান অন্তর্ভুক্ত ছিল। "হোলাব্যাক" ১০ লক্ষ সংস্করণ বিক্রি হওয়া প্রথম মার্কিন ডাউনলোড হওয়ার পাশাপাশি বিলবোর্ড হট ১০০-তে শীর্ষ স্থানে পৌঁছায়। ২০০৬ সালে স্টেফানি তার দ্বিতীয় স্টুডিও অ্যালবাম দ্য সুইট এস্কেপ। অ্যালবামটির এককগুলোর মধ্যে ছিল "উইন্ড ইট আপ" এবং "দ্য সুইট এস্কেপ"। "দ্য সুইট এস্কেপ" এককটি বিলবোর্ড হট ১০০-এ ২০০৭ সালের বছরের শেষ চার্টে তৃতীয় স্থানে ছিল। তার তৃতীয় একক অ্যালবাম দিস ইজ হোয়াট ট্রুথ ফিলস লাইক (২০১৬) বিলবোর্ড'' ২০০ চার্টে প্রথম স্থানে পৌঁছানো তার প্রথম একক অ্যালবাম।
উইকিহাউ
উইকিহাউ হলো একটি অনলাইন উইকি -শৈলী বিস্তৃত ডাটাবেসের গঠিত সম্প্রদায় যা  কীভাবে কি করে তার নির্দেশনা দিয়ে থাকে। ইন্টারনেট উদ্যোক্তা জ্যাক হেরিক ২০০৫ সালে এটি প্রতিষ্ঠিত করে, ওয়েবসাইটটি বিশ্বের প্রত্যেককে কীভাবে কী করতে হয় তা শিখাতে সক্ষম করার জন্য কীভাবে কী করতে হয় তার নির্দেশাবলীর নির্দেশনা তৈরি করে থাকে।
উইকিহাউ একটি হাইব্রিড সংস্থা, এটি একটি সামাজিক মিশনের জন্য পরিচালিত একটি লাভজনক সংস্থা। উইকিহাউ একটি ওপেন সোর্স এবং উন্মুক্ত সামগ্রী প্রকল্প। পরিবর্তিত মিডিয়াউইকি সফ্টওয়্যারটি নিখরচায় প্রকাশিত হয়েছে এবং সামগ্রীটি ক্রিয়েটিভ কমন্স (বিওয়াই-এনসি-এসএ) লাইসেন্সের অধীনে প্রকাশিত হয়েছে।
ইতিহাস
১৫ জানুয়ারি ২০০৫ সালে জ্যাক হেরিক প্রতিষ্ঠিত করেন,এটার লক্ষ্য হলো অভ্রান্ত "কীভাবে " সারগ্রন্থ তৈরি করা, তারপর এর নির্দেশনাগুলো একাধিক ভাষাতে উন্নতি করেছে। ১৫ জানুয়ারীর দিনটিতে উইকিপিডিয়াকে সম্মানের উদ্দেশ্যে ইচ্ছাকৃতভাবে প্রবর্তনের তারিখ হিসাবে বেছে নেওয়া হয়েছিল, যেহেতু চার বছর আগে একই দিনে (১৫ জানুয়ারি, ২০০১ সালে) উইকিপিডিয়া তার যাত্রা শুরু করেছিলো। জোশ হান্না ২০০৪ সালে ইতোমধ্যে যে ওয়েবসাইটটি ইহাউ থেকে কিনেছিলেন সেটা থেকে হেরিক উইকিহাউ তথা কীভাবে (হাউ-টু) ওয়েব সাইট শুরু করার অনুপ্রেরণা পেয়েছিলেন। After running eHow, Herrick concluded that eHow's business model prevented it from becoming the extensive, high quality how-to manual he wanted to create. হারিক এবং হান্না ২০০৬ সালে ইহাউ বিক্রি করেছিলেন, হেরিকে পুরো সময়ের জন্য উইকিহাউতে নজর দেওয়ার সুযোগ করে দিয়েছিলেন।
দেবনাথপুর
দেবনাথপুর এটি ভারতের পশ্চিমবঙ্গের নদিয়া জেলার তেহট্ট মহাকুমা র এক নম্বর ব্লক এর মধ্যে অবস্থিত অন্তভুক্ত একটি গ্রাম।
অবস্থান
দেবনাথপুর গ্রামটি ভারত ও বাংলাদেশ এর সীমানায় অবস্থিত। এখানকার প্রধান দুটি রাস্তা হলো বর্ডার এর রাস্তা যেটা ভারতীয় সীমান্তরক্ষীদের (বিএসএফ) জন্য বানানো। ১১ নম্বর রাজ্য সড়ক যেটি এই গ্রামটির মধ্যে দিয়ে গেছে।
তেহট্ট ১ ব্লক
এই গ্রামটি তেহট্ট এক নম্বরে অন্তভুক্ত এবং ব্লকটি মোট ১১ টি গ্রাম পঞ্চায়েত আছে।বেতাই ১ এবং ২ নম্বর, পাথরঘাটা ১ এবং ২, তেহট্ট, নাটনা, চাঁদেরঘাট, ছিটকা, শ্যামনগর, কানাইনাগার ও রঘুনাথপুর । দেবনাথপুর গ্রাম সহ সমগ্ৰ ব্লকটি গ্রাম প্রধান । এই গ্রামটি প্রশাসনিক ব্যবস্থা তেহট্ট থানা ও মহকুমা দ্বারা পরিচালিত হয়।
বনানী (চলচ্চিত্র)
বনানী (The Forest) হচ্ছে জাহ্নু বরুয়া পরিচালিত একটি অসমীয়া চলচ্চিত্র। ১৯৯০ সালে মুক্তিলাভ করা ছায়াছবিটিতে অভিনয় করে বিষ্ণু খারঘরীয়া, মৃদুলা বরুয়া, সুশীল গোস্বামী, মনামী বেজবরুয়া ইত্যাদি। সঙ্গীত পরিচালনা সত্য বরুয়া এবং প্রশান্ত বরদলৈর। ছায়াছবিটির কাহিনী পরিবেশ সুরক্ষা সম্পর্কে এবং এটি পরিবেশ সম্পর্কিত শ্রেষ্ঠ ছায়াছবির বিভাগে জাতীয় চলচ্চিত্র পুরস্কার লাভ করে।
কাহিনী
জনজাতীয় লোকদের হয়ে একজন বন আধিকারিক অবৈধ কাঠ ব্যবসায়ী এবং ঠিকাদারের সম্মুখে বাধা হিসাবে গড়ে ওঠেন। তাঁর এমন কার্যকলাপের ফলে তাঁর কর্মস্থান বারবার বদল হতে থাকে। তাঁর পত্নী তাঁর রুগ্ন সন্তানকে দেখাশুনা করতে এঠাইত স্থায়ীভাবে সংস্থাপন হবে বিচারে। কালক্রমে তিনিও তাঁর স্বামীর পক্ষে এই যুদ্ধে অবতীর্ণ হন।
পিরোজপুর পৌরসভা
পিরোজপুর পৌরসভা বাংলাদেশের পিরোজপুর জেলার একটি স্থানীয় সরকার সংস্থা। ১৮৮৫ সালে পিরোজপুর পৌরসভা প্রতিষ্ঠিত হয় ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি ক শ্রেনীর পৌরসভা।
ইতিহাস
১৮৮৫ সালে ঝালকাঠি পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ১১ বর্গ মাইল (২৮.৪৯ বর্গ কিলোমিটার)। ১১ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।
প্রশাসনিক অবকাঠামো
পিরোজপুর পৌরসভার আয়তন ২৯.৫০ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম পিরোজপুর সদর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী পিরোজপুর পৌরসভার মোট জনসংখ্যা ৬০,০৫৬ জন। এর মধ্যে পুরুষ ৩০,০৪৮ জন এবং মহিলা ৩০,০০৮ জন। মোট পরিবার ১৩,৬৪৬টি।
শিক্ষা
২০১১ সালের আদমশুমারি অনুযায়ী পিরোজপুর পৌরসভার সাক্ষরতার হার ৭৭.৮%।
আব্দুল ওহাব খান (বিচারপতি)
আব্দুল ওহাব খান (c. ১৯২৪–১ সেপ্টেম্বর ২০১৩) বাংলাদেশের সাবেক বিচারপতি, লেখক ও মানিকগঞ্জ জেলার রাজনীতিবিদ যিনি মানিকগঞ্জ-৩ আসনের সংসদ সদস্য ছিলেন।
প্রাথমিক জীবন
আব্দুল ওহাব খান c. ১৯২৪ সালে মানিকগঞ্জের সদর উপজেলার গুলতিয়ায় জন্মগ্রহণ করেন।
রাজনৈতিক জীবন
আব্দুল ওহাব খান একজন বাংলাদেশী বিচারক ছিলেন। সপ্তম জাতীয় সংসদে মানিকগঞ্জ-৩ আসনে বাংলাদেশ জাতীয়তাবাদী দলের নির্বাচিত সংসদ সদস্য নিজাম উদ্দীন খান মৃত্যুবরণ করলে তিনি ১৯৯৬ সালের উপনির্বাচনে বিএনপির প্রার্থী হিসেবে মানিকগঞ্জ-৩ আসন থেকে সংসদ সদস্য নির্বাচিত হন।
তিনি কলকাতা থেকে ঢাকা এবং জাখন আমি মুনসেফ ছিলেন উপন্যাস রচনা করেছিলেন।
মৃত্যু
আব্দুল ওহাব খান ১ সেপ্টেম্বর ২০১৩ মৃত্যুবরণ করেন।
বাস্টিয়ান শোয়াইনষ্টাইগার
বাস্টিয়ান শোয়াইনষ্টাইগার (Bastian Schweinsteiger; আ-ধ্ব-ব: [ˈbasti̯an ˈʃvaɪ̯nʃtaɪ̯ɡɐ]; ) (জন্ম:পয়লা আগস্ট, ১৯৮৪) হলেন একজন জার্মান ফুটবলার যিনি জার্মানি জাতীয় ফুটবল দল ও বুন্দেসলিগা ক্লাব বায়ার্ন মিউনিখের হয়ে খেলেন। ইনি একজন ডানপায়ি খেলোয়াড় এবং তার খেলার প্রধান স্থান হল কেন্দ্রীয় মিডফিল্ড। তার কর্মজীবনের শুরুতে তিনি সারা মাঝমাঠ জুড়ে খেলতেন। বাস্টিয়ান শোয়াইনষ্টাইগার তার জাতীয় জীবনে অনেক খ্যাতি অর্জন করেছেন যেগুলোর মধ্যে উল্লেখযোগ্যগুলো হল ৬টি বুন্দেসলিগা শিরোনাম, ৬টি জার্মান কাপ, ১টি উয়েফা চ্যাম্পিয়নস লিগ ও ২টি লিগ কাপ। অক্টোবর ২০১৩ এর হিসাবে, তিনি বায়ার্ন মিউনিখের সহ-দলনেতা তার দীর্ঘ সতীর্থ ফিলিপ লামের সাথে।
ক্লাব ক্যারিয়ার
শোয়াইনষ্টাইগার বায়ার্ন মিউনিখে স্বাক্ষর করেন একজন যুব প্লেয়ার হিসেবে পয়লা জুলাই ১৯৯৮ সালে এবং এই ক্লাবে থেকেই তার জীবনের উত্থান শুরু হয়। তিনি ছিলেন একজন প্রতিভাবান স্কাই রেসার। তার জীবনের সবচেয়ে বড় চ্যালেঞ্জ ছিল তার কর্মজীবনকে বাছাই করা একজন ফুটবলার হিসেবে না একজন স্কাই রেসার হিসেবে। জুলাই ২০০২ টে জার্মান ইউথ চ্যাম্পিয়নশিপ জিতে তিনি, তৃতীয় ডিভিশনে একজন মজবুত খেলোয়াড় হিসেবে নিজের জায়গা অর্জন করেন। তিনি প্রথমদিকে ভুল কারণ বশত শিরোনামে চলে আসেন কিন্তু পরে তিনি তা শূদ্রে নেন এবং থিতু হন।
তিনি ছিলেন একজন বাম দিকের মাঝমাঠ খেলোয়াড় কিন্তু তিনি খেলেন ডানদিকে। তার বল কাটানোর দক্ষতা অসাধারন এবং তিনি সেট পিসে হলেন অসম্ভব প্রতিভাবান। শোয়াইনষ্টাইগারের পায়ে আছে অসম্ভব জোর এবং তিনি পেনাল্টি বক্সের বাইরে থেকে অসাধারণ শট নিতে পারেন এবং গোল ও করতে পারেন। তিনি আত্মরক্ষামূলক মধ্যমাঠের খেলোয়াড় হিসেবে যেমন খেলতে পারেন তেমনি স্ট্রাইকারের পিছনেও খেলতে পারেন। তার খেলোয়াড় জীবনের প্রথম দিকে তিনি লেফট-ব্যাকে খেলতেন। মাত্র দুটো ট্রেনিং এর পরে তার তখনকার কোচ ওটমার হিটজফেল্ড তাকে বিকল্প খেলোয়াড় হিসেবে ২০০২ সালে উয়েফা চ্যাম্পিয়নস লিগে আর সি লেন্স ক্লাবের বিরুদ্ধে দলে নেন এবং তাকে মাঠে নামানও এবং এই যুব খেলোয়াড় মাঠে নেমেই এক মিনিটের মধ্যে তাৎক্ষনিক প্রভাব বিস্তার করে ফেলেন মার্কাস ফেউলনার কে দিয়ে গোল করিয়ে। এরপরেই তিনি সেই মাসেই একজন পেশাদার খেলোয়াড় হিসেবে চুক্তি স্বাক্ষর করেন এবং ২০০২-২০০৩ সালে ১৪ টি বুন্দেসলিগা খেলাতে অংশগ্রহণ করেন এবং বায়ার্ন মিউনিখকে একবার লিগ ও আরও দুবার কাপ জেতাতে সাহায্য করেন। তার পরবর্তী মরসুমে তিনি ২৬ টি বুন্দেসলিগা খেলাতে অংশগ্রহণ করেন। তিনি বায়ার্ন মিউনিখের হয়ে প্রথম গোল দেন ভি এল এফ উলফসবার্গ এর বিরুদ্ধে।
তারপরের তিনটি মরসুমে তিনি ১৩৫টি ম্যাচ খেলেছিলেন বায়ার্ন মিউনিখের হয়ে এবং ১০টি গোলও করেছিলেন।
আবাশিরি
আবাশিরি (網走市) হল একটি শহর, এটি জাপানের হোক্কাইদোর ওখোৎস্ক প্রশাসনিক অঞ্চলে অবস্থিত।
আবাশিরি অঞ্চলটি আবাশিরি কারাগারের স্থান হিসাবে পরিচিত, এটি মেইজি যুগ থেকে রাজনৈতিক বন্দীদের কারাবাসের জন্য ব্যবহার করা হয়েছে। পুরানো কারাগারটিকে একটি জাদুঘরে পরিণত করা হয়েছে, তবে শহরের নতুন সর্বোচ্চ নিরাপত্তাসম্পন্ন কারাগারটি এখনও ব্যবহার করা হচ্ছে।
২০০৮ সালের হিসেব অনুযায়ী, শহরটির আনুমানিক জনসংখ্যা ৪০,৩৩৩ জন এবং এখানকার ঘনত্ব প্রতি কিমি২য়ে ৮৫.৬ জন (প্রতি বর্গ মাইলে ২২২ জন)। মোট এলাকা হল 470.94 km2.
ইতিহাস
শহরের নামের উৎপত্তি নিশ্চিতভাবে জানা যায় না, তবে এটাতে সকলে সহমত যে এই নামটি একটি আইনু শব্দ থেকে উদ্ভূত হয়েছিল। নামের বেশ কয়েকটি ধারণার মধ্যে, প্রচলিত কয়েকটি ধারণা হল আপ-সিরি (ছিদ্রনির্গত/ভূমি) এবং সি-পা-সির ("আমরা যে জমি আবিষ্কার করেছি")।
ভূগোল
আবাশিরি ওখোৎস্ক প্রশাসনিক অঞ্চলের পূর্ব অংশে, কিতামি থেকে প্রায় ৫০ কিলোমিটার পূর্বে অবস্থিত। এখানে কোন উঁচু পাহাড় নেই, তবে অনেক উঁচু টিলা আছে। আবাশিরি নদী শহরের মধ্য দিয়ে প্রবাহিত হয়ে গেছে এবং এর পাশাপাশি এই শহরে তিনটি হ্রদ রয়েছে (আবাশিরি হ্রদ, নটোরো হ্রদ এবং তোফুৎসু হ্রদ)। এই হ্রদ এবং টেন্টো পর্বত আবাশিরি আংশিক-জাতীয় উদ্যানের অন্তর্গত।
জলবায়ু
এখানকার জলবায়ু হল আর্দ্র মহাদেশীয়, এখানকার গ্রীষ্ম হোক্কাইদোর মত উষ্ণ (কোপেন: ডিএফবি), নিউ ইংল্যান্ডের দক্ষিণ উপকূলের জলবায়ুর অনুরূপ। প্রচণ্ড ঠান্ডার জন্য খ্যাতি থাকা সত্ত্বেও, আবাশিরি প্রকৃতপক্ষে জাপানের সবচেয়ে ঠান্ডা প্রধান শহর নয়, এটি ওবিহিরোর তুলনায় শীতকালে কম ঠান্ডা এবং নেমুরো বা কুশিরোর তুলনায় গ্রীষ্মে বেশি উষ্ণ। আবাশিরিতে জাপানের অন্য যে কোনো শহরের তুলনায় কম বৃষ্টিপাত হয় কারণ এর অবস্থান বহমান বরফ প্রভাবিত ওখোৎস্ক সাগরে, এর ফলে আবাশিরি উত্তর-পূর্ব উপকূলের তুলনায় কম সূর্যালোক পায় কারণ শীতকালে তুষারপাত বেশি হয় এবং গ্রীষ্মের মাসগুলিতে যখন ওয়াশিও প্রবাহ সবথেকে শক্তিশালী থাকে, তখন কুয়াশা পড়ে। শীতকালে, যখন আবাশিরি হ্রদ জমে যায়, তখন কুয়াশা পড়া একটি সাধারণ ঘটনা হয়ে দাঁড়ায়। এছাড়াও, বরফ জমে গেলে বন্দরটি বন্ধ হয়ে যায়।
অর্থনীতি
আবাশিরির সংক্ষিপ্ত ১৩০-দিনের ফলন মরসুমের কারণে, এই অঞ্চলের ফসল যেমন ওট, আলু এবং মটরশুঁটি গাছ কষ্টসহিষ্ণু হয়ে উঠেছে। স্থানীয় গরু, ঘোড়া এবং ভেড়ার জন্য খড়েরও প্রয়োজন হয়। এই অঞ্চলের সমুদ্র এখানকার সম্প্রদায়ের পাশাপাশি অর্থনীতিরও একটি গুরুত্বপূর্ণ অংশ, কারণ মাছ ধরা, ঝিনুক এবং সামুদ্রিক শৈবাল এখানকার জীবিকার গুরুত্বপূর্ণ মাধ্যম।
বায়ু পরিবহন
ওজোরার কাছাকাছি মেমানবেতসু বিমানবন্দর অবস্থিত।
রেল
আবাশিরি একটি গুরুত্বপূর্ণ স্থানীয় বন্দর শহর এবং প্রান্তিক রেলওয়ে স্টেশন (আবাশিরি স্টেশন)।
যমজ শহর
🇨🇦 পোর্ট আলবার্নি, ব্রিটিশ কলাম্বিয়া, কানাডা - প্রতি বছর অনেক শিক্ষার্থী দুই শহরের মধ্যে ছাত্র বিনিময় প্রোগ্রামে অংশগ্রহণ করে।
দর্শনীয় স্থান
হোক্কাইদোতে আবাশিরি নামে একটি মদ্য প্রস্তুত কারখানা রয়েছে যেখানে অনেক রকম বিয়ার বিক্রি হয়, যার মধ্যে আছে বিল্ক, যেটি বিয়ার এবং দুধের মিশ্রণ। আবাশিরিতে বিস্তৃত ফুলের বাগানও রয়েছে।
শীতকালে, পর্যটকরা বহমান বরফ দেখতে শহরে আসেন।
ম্যাসকট
আবাশিরির ম্যাসকট হল নিপোনে (ニポネ)। সে একটি ভাসমান কন্যা যে তার স্কন্ধাবরণ দিয়ে ওড়ার ক্ষমতা রাখে। তার কাজ হল অপরাধমূলক কার্যকলাপ (যেমন সন্ত্রাস এবং দুর্নীতি), যুদ্ধের প্রাদুর্ভাব, প্রাকৃতিক দুর্যোগ, স্বাস্থ্য সংকট (যেমন রোগের প্রাদুর্ভাব) বা প্রত্যেকের জীবনের জন্য ঝুঁকিপূর্ণ এমন কিছু থেকে সবাইকে রক্ষা করা। সে সাধারণত তার "নিপোপো" (টোটেম পোল) হেলমেট পরে বিশ্রাম নেয় এবং শহরে উৎপাদিত পণ্যই পছন্দ করে। তার জন্মদিন ২২শে নভেম্বর।
বাস্টিয়ান শোয়াইনষ্টাইগার
ক্লাব ক্যারিয়ার
২০১৩ সালের ২৫ শে এপ্রিল তিনি বায়ার্ন মিউনিখের হয়ে পেনাল্টি মারেন এবং গোলও করেন রিয়াল মাদ্রিদএর বিরুদ্ধে।
২০১২-২০১৩ মরসুমে তিনি ক্লবের হয়ে তার দ্বায়িত্ত পালন করতে থাকেন ক্লাবের অন্য আরেকজন মধ্যমাঠের খেলোয়াড় জাভি মার্তিনেজ এর সাথে।
২০১৩ সালের ৬ ই এপ্রিল তিনি ক্লাবের হয়ে ব্যাকহিল ফ্লিক করে একটি অসাধারণ গোল করেন এইনট্রাক্ট ফ্রাঙ্কফ্রুট এর বিরুদ্ধে এবং বায়ার্ন মিউনিখকে খেতাব এনে দেন।
তিনি ২০১৩ র সেরা জার্মান প্লেয়াররের খেতাব পান তার বায়ার্ন মিউনিখের হয়ে অসাধারণ কর্মদক্ষতার কারণে।
তার তখনকার ম্যানেজার জাপ হেইনকেস তাকে পৃথিবীর সেরা মধ্যমাঠের খেলোয়াড় হিসেবে আখ্যা দিয়েছিলেন এবং হেইনকেস চেয়েছিলেন বাস্টিয়ান শোয়াইনষ্টাইগার, ফ্রাঙ্ক রিবেরি অথবা টমাস মুলার এর মধ্যে কেউ একজন যাতে ফিফা বালোঁ দ’অর খেতাবটি পায়। ২০১২-২০১৩ বায়ার্ন মিউনিখের সবচেয়ে বেশি জয়ের মরসুম। এবং শোয়াইনষ্টাইগারের পাসিং ক্ষমতা, কর্ম দক্ষতা, খেলায় সতীর্থদের সহায়তা করা এবং ভয়ঙ্কর দুরপাল্লার শট বায়ার্ন মিউনিখের বর্তমান ম্যানেজার পেপ গার্দিওলা কে খুবই খুশি করে।
আন্তর্জাতিক ক্যারিয়ার
২০০৪ থেকে তার আন্তর্জাতিক ক্যারিয়ার জার্মানির আন্তর্জাতিক ফুটবল দলের হয়ে তিনি আজ অবধি ১০০ টা ম্যাচের ক্যাপ পেয়েছেন এবং ক্লাবের হয়ে ২৩ টা গোল ও করেছেন, ২০১৩ এর ১৫ই অক্টোবরের হিসেবে। তিনি তার দেশের হয়ে ৫ টি মূল টুর্নামেন্ট খেলেছেন ইউরো ২০০৪ পর্তুগালে, ২০০৬ ফুটবল বিশ্বকাপ জার্মানিতে, ইউরো ২০০৮ আস্ট্রিয়া-সুইটজারল্যান্ডে, ২০১০ ফিফা বিশ্বকাপ দক্ষিণ আফ্রিকাতে এবং ২০১২ ইউরো কাপ পোল্যান্ড-ইউক্রেনে।
ইউরো ২০০৪
হাঙ্গেরি এর বিরুদ্ধে শোয়াইনষ্টাইগারের আন্তর্জাতিক আত্মপ্রকাশ হয় জার্মানির জাতীয় ফুটবল দলের হয়ে ২০০৪ সালে ইউরোতে। আন্ডার-২১ ক্লাবের হতাশাজনক দৌরের পরে শোয়াইনষ্টাইগারকে ২০০৪ সালে ইউরো খেলার জন্য ডাকা হয়। বায়ার্নের নাম্বার ৩১ জার্সিধারী পর্তুগালে তার অসাধারণ পারফর্মেন্সের জন্য আমোদ পর্যালোচনা পান রক্ষণশীল দক্ষতা দেখাবার জন্য এবং প্রথম গোলটি তার সতীর্থ মাইকেল বালাককে দিয়ে করানোর জন্য যদিও সেই ম্যাচটি জার্মানি ২-১ এ হেরে যায় চেক প্রজাতন্ত্রের কাছে।
বিশ্বকাপ ২০০৬
তিনি ২০০৫ সালের ৮ ই জুন রাশিয়ার বিরুদ্ধে তার প্রথম দুটো আন্তর্জাতিক গোল করেন জার্মানির হয়ে এবং ওই বছরেই ১৮ ই জুন তারিখে তিনি তার প্রথম গোল করেন তিউনিসিয়ার বিরুদ্ধে একটি প্রতিযোগিতামূলক ম্যাচে জার্মানিতে অনুষ্ঠিত ফিফা কনফেডারেশন্স কাপ এ। এরপরেই তিনি তার ঘরের মাটিতে বিশ্বকাপ খেলতে নামেন এবং পর্তুগালের বিরুদ্ধে তৃতীয় স্থানের ম্যাচে তিনি দুটো অসাধারণ দুরপাল্লার শট মেরে গোল করেন এবং তিনি ওই ম্যাচে "ম্যান অফ দ্যা ম্যাচ" খেতাব পান। এই ম্যাচটি শেষ হয় ৩-১ এ এবং এই ম্যাচে শোয়াইনষ্টাইগার প্রায় হ্যাট্রিক করে ফেলেছিলেন যদি না তার ফ্রিকিক পর্তুগীজ ফুটবলার পেতিতএর থেকে বিপথগামী হয়ে আত্মঘাতী গোল হিসেবে ধার্য করা হত।
মাত্র ২২ বছর বয়সে তিনি ৪১ টি ম্যাচ খেলে ফেলেছিলেন জার্মানির হয়ে যেটা ছিল সেই সময়ের সবচেয়ে আকর্ষণীয় রেকর্ড। যদিও সেই রেকর্ড খুব তাড়াতাড়িই ভেঙ্গে দিয়েছিলেন আরেক জার্মান খেলোয়াড় লুকাস পোদোলস্কি জিনি মাত্র ২২ বছর বয়সে ৪৪ টা ম্যাচ খেলেছিলেন জার্মানির হয়ে। একই বয়সে আরেক জার্মান খেলোয়াড় লোথার মাথেউস মাত্র ১৩ টি ম্যাচ খেলেছিলেন, যার ঝুলিতে আছে জার্মানির হয়ে সবচেয়ে বেশি ম্যাচ খেলার রেকর্ড (১৫০ টি)।
ইউরো ২০০৮
ইউরো ২০০৮ এর কোয়ালিফাইং রাউন্ডের সময় তিনি দুটো গোল করেছিলেন সান মারিনো ক্লাবের বিরুদ্ধে যে ম্যাচে জার্মানি ১৩-০ গোলের এক অসাধারণ খেলা জিতেছিল। তিনি তার ক্যারিয়ারের তৃতীয় গোল করেন স্লোভাকিয়া দেশের বিরুদ্ধে যে ম্যাচে জার্মানি ৪-১ এ জিতেছিল। তিনি প্রথম একাদশে তার স্থান হারান যখন তার ম্যানেজার জোয়াকিম লো লুকাস পোদোলস্কিকে মিডফিল্ড থেকে ওপরে তুলে এনে বাদিক থেকে খেলানো শুরু করেন মিরোস্লাভ ক্লোজে ও মারিও গোমেজ কে সহায়তা দেবার জন্য, এবং তখন শোয়াইনষ্টাইগার গ্রুপ পর্যায়ে দুই নম্বর বিকল্প হিসেবে খেলেতেন। পরবর্তী ম্যাচে অর্থাৎ ইউরো ২০০৮ এ জার্মানির দ্বিতীয় ম্যাচ ছিল ক্রোয়েশিয়ার বিরুদ্ধে, যে ম্যাচে শোয়াইনষ্টাইগার লাল কার্ড দেখে বাইরে বেরিয়ে যান জার্ক লেকো কে এক কঠিন চ্যালেঞ্জে ফেলবার পরে। পরবর্তী ম্যাচে অস্ট্রিয়ার বিরুদ্ধে লাল কার্ডের দরুন অনুপস্থিতির কারণে কোয়ার্টার-ফাইনাল ম্যাচে তিনি পর্তুগালের বিরুদ্ধে আবার প্রথম একাদশে ফিরে আসেন। কারণ লো আবার তার পুরনো ফর্মেশনে ফিরে যান। মারিও গোমেজের নিম্ন মানের খেলার দরুন লো খুশি না হয়ে মারিওকে বসিয়ে দেন এবং সেই সুযোগে শোয়াইনষ্টাইগার আবার মাঠে ফেরেন। সেই ম্যাচে তিনি আবার নিজের দক্ষতার পরিচয় দেন একটি গোল করে এবং বাকি দুটি গোল করিয়ে। এই ম্যাচে জার্মানি জেতে ৩-২ গোলে। সেমি-ফাইনাল ম্যাচে তিনি দেশের হয়ে প্রথম গোল করেন তুরস্কের বিরুদ্ধে। এই ম্যাচেও জার্মানি ৩-২ গোলে জেতে। তিনি সংযুক্ত আরব আমিরাতের বিরুদ্ধে এক বন্ধুত্বের ম্যাচে প্রথম দল কে নেতৃত্ব দেন।
বিশ্বকাপ ২০১০
শোয়াইনষ্টাইগারের ২০১০ বিশ্বকাপ ছিল খুবই বৈশিষ্ট্যপূর্ণ। তিনি ১০ টা খেলার মধ্যে ৯ টা খেলেছিলেন এবং ৩ টে গোলও করেছিলেন। ৩রা জুন ২০১০ এ বসনিয়ার বিরুদ্ধে তৃতীয় ওয়ার্ম-আপ ম্যাচে তিনি ২ টো গোল করেছিলেন, দুটো গোলই পেনাল্টি থেকে ৪ মিনিটের ব্যবধানে এবং এই ম্যাচে জার্মানি ৩-১ এ জিতেছিল কিন্তু শোয়াইনষ্টাইগার ৮৭ মিনিটে তার বায়ার্ন মিউনিখ সতীর্থ টনি ক্রুজ দ্বারা পরিবর্তিত হন। ২০১০ ফিফা বিশ্বকাপের সময় শোয়াইনষ্টাইগারকে আহত মাইকেল বালাকের জায়গায় খেলানো হয়, একদম মধ্যমাঠে। এই কাজটি তিনি অত্যন্ত প্রশংসনীয় রূপে সমার্পণ করেন এবং তার আন্তর্জাতিক অভিজ্ঞতা দিয়ে তরুণ জার্মান দলকে নেতৃত্ব দেন। তিনি জার্মান আক্রমণ এবং রক্ষণ দুই বিভাগেই অত্যন্ত জরুরি খেলোয়াড়ের ভুমিকা পালন করেছিলেন এবং তিনি আর্জেন্টিনার বিরুদ্ধে "ম্যান অফ দ্য ম্যাচ" খেতাবে ভূষিত হন। এছাড়াও তিনি লিওনেল মেসির মতন খেলোয়াড়কে পরিচালনা করেছিলেন। পরে জার্মানি স্পেনের কাছে সেমি-ফাইনালে হেরে যায়। উরুগুয়ের সাথে তৃতীয় স্থান ম্যাচে জার্মানিকে শোয়াইনষ্টাইগার নেতৃত্ব দিয়েছিলেন ফিলিপ লাম অসুস্থ থাকার দরুণ। এই ম্যাচে জার্মানি উরুগুয়েকে ৩-২ গোলে হারায়। শোয়াইনষ্টাইগার দক্ষিণ আফ্রিকা বিশ্বকাপে জার্মানি দলের এক অন্যতম মেরুদণ্ড ছিলেন যা তাকে অন্যান্য উল্লেখযোগ্য খেলোয়াড় যেমন কাকা, মেসুত ওজিল, টমাস মুলার, ডির্ক কুইট এর মতন খেলোয়াড়দের বরাবর এনে দাঁড় করায়। সারা টুর্নামেন্ট জুড়ে তার অসাধারণ পারফরম্যান্সের জন্য তিনি প্রথম ১০ জনের মধ্যে ছিলেন সম্মানীয় গোল্ডেন বল পুরস্কারের নমিনীতে।
ইউরো ২০১২
ইউরো ২০১২ তে কোয়ালিফায়িং রাউন্ডে শোয়াইনষ্টাইগার নিজেকে প্রতিষ্ঠিত করেন প্রথম একাদশে। তিনি ইউরোতে ৫ টি ম্যাচ খেলেন - বেলজিয়াম, আজারবাইজান, কাজাখস্তান, অস্ট্রিয়া, তুরস্ক এর বিরুদ্ধে। তিনি জার্মানিতে ১০ টার মধ্যে ১০ টা ম্যাচেই জেতান এর মধ্যে তিনি একটা গোলও করেন এবং গোল করতে সাহায্য করেন। শোয়াইনষ্টাইগার ইউরোতে ৫ টা ম্যাচই শুরু করেছিলেন এবং তিনি ফাইনাল ম্যাচে গ্রুপ বি এর সবচেয়ে বড় প্রতিদ্বন্দ্বী নেদারল্যান্ডসের বিরুদ্ধে মারিও গোমেজকে গোল করতে সাহায্য করেছিলেন। এই ম্যাচে জার্মানি ২-১ গোলে জেতে।
বিশ্বকাপ ২০১৪
শোয়াইনষ্টাইগার পাঁচটি ম্যাচ খেলেছেন এবং জার্মানি ২০১৪ ফিফা বিশ্বকাপের জন্য যোগ্যতা অর্জনও করেছে। ২০১৩ এর ১৫ ই অক্টোবর তিনি সুইডেনের বিরুদ্ধে ম্যাচে দেশের হয়ে ১০০ টা ম্যাচ খেলার যোগ্যতা অর্জন করেন।
খেলার স্টাইল
শোয়াইনষ্টাইগার একজন উইঙ্গার ও একজন উপযোগী খেলোয়াড় হিসেবে তার ক্যারিয়ার শুরু করেন। পরে বায়ার্ন মিউনিখে লুই ভ্যান গাল এলে তিনি একজন শক্তিশালী মধ্যমাঠের খেলোয়াড় হিসেবে খেলা শুরু করেন দুদিক থেকে দুই উইঙ্গার আরিয়েন রোবেন ও ফ্রাঙ্ক রিবেরি কে সাহায্য করার জন্য। শোয়াইনষ্টাইগারের চমৎকার বল কাটানোর দক্ষতা, বল নিয়ন্ত্রণ, মাপা পাস, ডিফেন্ডারকে ভাল মোকাবেলা করার অসাধারণ সামর্থ্য আছে। তিনি সেট-পিস ও ভালো করেন এবং তাকে "মাঝমাঠের মোটর" হিসেবে ডাকা হয়। শোয়াইনষ্টাইগার একটা খেলাকে খুব চমৎকারভাবে পড়তে পারেন এবং তার মাঠে ভালো পজিশনের জন্য তিনি দলের হয়ে ভালো গোল করারও সুযোগ পান। জার্মানির কোচ জোয়াকিম লো বলেছেন শোয়াইনষ্টাইগার হলেন "জার্মান দলের আসল মস্তিষ্ক"। তার গোলে দূর থেকে শট করার ক্ষমতা অসাধারণ এবং তিনি ২০০৬ বিশ্বকাপে পর্তুগালের বিরুদ্ধে দূর থেকে মারাত্মক জোরালো শট নিয়ে গোল ও করেছিলেন ২ টো এবং তৃতীয় গোলটিও প্রায় করে ফেলেছিলেন সেট-পিসের মাধ্যমে। তারপর থেকেই তিনি তার নতূন ভুমিকায় আরও উন্নতিলাভ করেন এবং তার পাসিং ক্ষমতাকে তিনি ডিফেনডিং এবং আক্রমণ দুটো জায়গাতেই কাজে লাগানো শুরু করেন যা জার্মান ফুটবল দলকে একটা আলাদা মাত্রায় নিয়ে যায়।
ক্লাব পারফরম্যান্স
২২/০৩/২০১৪ এর হিসেবে
ব্যক্তিগত জীবন
শোয়াইনষ্টাইগার তার বান্ধবী সারা ব্র্যান্ডনার এর সাথে বসবাস করেন মিউনিখে। তার ভক্তরা তাকে "শোয়েনি" অথবা "বাস্তি" নামে ডাকে তার বড় ভাই তবিয়াস শোয়াইনষ্টাইগার এর থেকে তাকে পৃথক করবার জন্য। তবিয়াস শোয়াইনষ্টাইগার বায়ার্ন মিউনিখ ২ দলের হয়ে বর্তমানে খেলেন।
কৃষ্ণ বাহাদুর রায় (ভারতীয় রাজনীতিবিদ)
কৃষ্ণ বাহাদুর রায় সিকিমের ভারতীয় জনতা পার্টির একজন রাজনীতিবিদ। তিনি সিকিম ডেমোক্রেটিক ফ্রন্টের প্রার্থী হিসাবে চুজাচেন কেন্দ্র থেকে ২০১৯ সালে সিকিম বিধানসভা নির্বাচনে নির্বাচিত হন কিন্তু পরে তিনি ভারতীয় জনতা পার্টিতে যোগ দেন।
আম্বা
আম্বা (Ambah) ভারতের মধ্য প্রদেশ রাজ্যের মোরেনা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬১ মিটার (৫২৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে আম্বা শহরের জনসংখ্যা হল ৩৬,৪৪৩ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে আম্বা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
প্রক্সিমা সেন্টরাই
থাম্ব|প্রক্সিমা সেন্টরাই নক্ষত্র প্রক্সিমা সেন্টরাই বা আলফা সেন্টরাই সি হল আলফা সেন্টরাই নক্ষত্রপুঞ্জের অন্তর্গত তৃতীয় নক্ষত্র। এটি খুব কম ভরের লাল বামন নক্ষত্র। সূর্য থেকে দূরত্ব প্রায় ৪.২৩ আলোকবর্ষ। প্রক্সিমা সেন্টরাই হল সূর্যের নিকটতম নক্ষত্র। স্কটিশ জ্যোতির্বিদ রবার্ট আইনেস ১৯১৫ সালে এই নক্ষত্র আবিষ্কার করেন। প্রক্সিমা সেন্টরাই এর পরিবেশে পরিচলনের কারণে সৃষ্ট চৌম্বকক্ষেত্র, এই নক্ষত্রকে ফ্লেয়ার নক্ষত্রে পরিণত করেছে ৷ ফ্লেয়ার নক্ষত্রের বিশেষ বৈশিষ্ট্য হলো এই নক্ষত্রের উজ্জ্বলতা হটাৎ করে বেড়ে যায় এবং বিভিন্ন ধরনের রশ্নি নির্গত হতে থাকে ৷ প্রক্সিমা সেন্টরাই থেকে প্রতিনিয়ত এক্স রশ্নি নির্গত হতে থাকে যা তার চারপাশের পরিবেশকে বসবাসের অনুপযোগী করে তুলেছে ৷
প্রক্সিমা সেন্টরাই নক্ষত্রকে তিনটি গ্রহ প্রদক্ষিণ করে ৷ যথা: প্রক্সিমা সেন্টরাই বি, প্রক্সিমা সেন্টরাই সি এবং প্রক্সিমা সেন্টরাই ডি ৷ প্রক্সিমা সেন্টরাই নক্ষত্রকে প্রক্সিমা সেন্টরাই বি ১১.২ দিনে, প্রক্সিমা সেন্টরাই সি ১৯০০ দিনে এবং প্রক্সিমা সেন্টরাই ডি ৫ দিনে প্রদক্ষিণ করে ৷
স্ট্রাকচার এবং ফিউশন
ভর কম থাকার কারণে, এই নক্ষত্রের অভ্যন্তর সম্পূর্ণরূপে সংবহনশীল । যার ফলে বিকিরণ প্রক্রিয়ার পরিবর্তে রক্তরসের শারীরিক চলাচলের মাধ্যমে বাইরের দিকে শক্তি স্থানান্তরিত হয়। এই পরিচলন মানে হাইড্রোজেন ের থার্মোনিউক্লিয়ার ফিউশন থেকে অবশিষ্ট হিলিয়াম ছাই মূল অংশে জমা হয় না বরং পুরো নক্ষত্র জুড়ে সঞ্চালিত হয়। সূর্যের মতই  যেখানে মূল ক্রমটি ছেড়ে যাওয়ার আগে তার মোট হাইড্রোজেন সরবরাহের প্রায় 10% দ্বারা পুড়ে যায়, ঠিক একইভাবে হাইড্রোজেনের ফিউশন শেষ হওয়ার আগে প্রক্সিমা সেন্টোরাই  তার প্রায় সমস্ত জ্বালানী গ্রাস করে ফেলে।এর পরিচলন একটি চৌম্বক ক্ষেত্রের জেনারেশন এবং স্থিরতার সাথে যুক্ত। এই ক্ষেত্র থেকে চৌম্বকীয় শক্তি ভূপৃষ্ঠে নাক্ষত্রিক শিখার মাধ্যমে নির্গত হয় যা সংক্ষিপ্তভাবে (দশ সেকেন্ডের মতো সংক্ষিপ্ত) এর সামগ্রিক উজ্জ্বলতা বাড়ায়। ৬মে,২০১৯-এ, সোলার এম এবং এক্স ফ্লেয়ার ক্লাসের সীমান্তবর্তী একটি ফ্লেয়ার ইভেন্ট এর মাধ্যমে সংক্ষিপ্তভাবে 2×1030 erg এর অতিবেগুনী নির্গমনের সাথে সাথে এই নক্ষত্রটি সবচেয়ে উজ্জ্বল হয়ে ওঠে যার ফলে এটি সনাক্ত করা তখন অনেক সহজ হয়ে যায়। এখানে থেকে নির্গত এই শিখাগুলি তারার মতো বড় হতে পারে এবং ২৭ মিলিয়ন K-এক্স-রে বিকিরণ করার জন্য যথেষ্ট গরম তাপমাত্রায় পৌঁছাতে পারে। প্রক্সিমা সেন্টোরাই শান্ত এক্স-রে আলো, প্রায় (4–16) × 1026 erg/s ((4–16) × 1019 W), মোটামুটি অনেক বড় সূর্যের সমান। সবচেয়ে বড় ফ্লেয়ারের সর্বোচ্চ এক্স-রে আলো 1028 erg/s (1021 W) এ পৌঁছাতে পারে।
জীবনের পর্যায়গুলি
প্রক্সিমা সেন্টোরাই- ভর সহ একটি লাল বামন প্রায় চার ট্রিলিয়ন বছর টিকে থাকবে বলে ধারণা করা হয়েছে। হাইড্রোজেন ফিউশনের কারণে হিলিয়ামের অনুপাত বৃদ্ধির সাথে সাথে নক্ষত্রটি ছোট এবং গরম হয়ে উঠবে, ধীরে ধীরে তথাকথিত "নীল বামন"-এ রূপান্তরিত হবে বলে ধারণা করা হয়েছে। এই সময়কালের শেষের দিকে এটি উল্লেখযোগ্যভাবে আরও উজ্জ্বল হয়ে উঠবে, সূর্যের আলোর (L☉) 2.5% তে পৌঁছে যাবে এবং কয়েক বিলিয়ন বছর ধরে যে কোনও প্রদক্ষিণকারী গ্রহ বা নক্ষত্রকে উষ্ণ করবে। যখন হাইড্রোজেন জ্বালানী নিঃশেষ হয়ে যাবে, তখন প্রক্সিমা সেন্টোরাই হিলিয়াম সাদা বামনে পরিণত হবে (লাল দৈত্য পর্বের মধ্য দিয়ে না গিয়ে) এবং অবিচ্ছিন্নভাবে অবশিষ্ট তাপ শক্তি হারাবে।
প্রক্সিমার মহাকর্ষীয় প্রভাব আলফা সেন্টোরি প্রোটোপ্ল্যানেটারি ডিস্কগুলিকে আলোড়িত করতে পারে। এটি শুষ্ক অভ্যন্তরীণ অঞ্চলে জলের মতো উদ্বায়ী পদার্থের সরবরাহকে বাড়িয়ে তুলে, তাই সম্ভবত এই উপাদানটির সাথে সিস্টেমের যে কোনও স্থলজ গ্রহকে সমৃদ্ধ করবে।
বিকল্পভাবে, প্রক্সিমা সেন্টারাই পরবর্তী সময়ে একটি এনকাউন্টারের সময় বন্দী হতে পারে, যার ফলে একটি অত্যন্ত উদ্ভট কক্ষপথ যা পরে গ্যালাকটিক জোয়ার এবং অতিরিক্ত নাক্ষত্রিক এনকাউন্টার দ্বারা স্থির হয়ে যাবে। এই ধরনের একটি দৃশ্যের অর্থ হতে পারে যে প্রক্সিমা সেন্টোরাই গ্রহের সঙ্গীদের আলফা সেন্টৌরাই দ্বারা কক্ষপথে বিঘ্ন ঘটার সম্ভাবনা অনেক কম ।তবে আলফা সেন্টোরাই জুটির সদস্যরা ক্রমাগত বিকশিত হতে থাকে এবং ভর হারাতে থাকে, প্রক্সিমা সেন্টোরাই বর্তমান থেকে প্রায় 3.5 বিলিয়ন বছরের মধ্যে সিস্টেম থেকে আবদ্ধ হওয়ার পূর্বাভাস দেওয়া হয়। তারপরে, এই তারকা অবিচ্ছিন্নভাবে জুটি থেকে বিচ্ছিন্ন হবে বলে ধারণা করা যায়।
গতি এবং অবস্থান
গায়া ডেটা রিলিজ 3 -768.0665±0.0499 ম্যাস একটি প্যারালাক্সের উপর ভিত্তি করে ২০২০ সালে প্রকাশিত একটি রিপোর্ট এর মতে  , প্রক্সিমা সেন্টারাই সূর্য থেকে ৪.২৪৬৫ আলোকবর্ষ (1.3020 পিসি; 268,550 AU) দূরে অবস্থিত। । পৃথিবীর বিন্দু থেকে দেখলে, প্রক্সিমা সেন্টোরাই আলফা সেন্টোরাই থেকে ২.১৮ ডিগ্রী  বা একটি পুর্ণচন্দ্র কৌণিক ব্যাসের চারগুণ দ্বারা পৃথক হয়েছে। প্রক্সিমা সেন্টোরাই   একটি তুলনামূলকভাবে বড় গতিসম্পন্ন একটি নক্ষত্র- যেটি  প্রতি বছর  ৩.৮৫  আর্কসেকেন্ড  এর সারা  আকাশ জুড়ে প্রদক্ষিন করে। সূর্যের দিকে এর রেডিয়াল বেগ ২২.২ কিমি/সেকেন্ড। প্রক্সিমা সেন্টোরি থেকে সূর্যকে ক্যাসিওপিয়া নক্ষত্রমন্ডলে একটি উজ্জ্বল 0.4-মাত্রার নক্ষত্র হিসাবে  দেখা যায়  যা পৃথিবী থেকে আচেনার বা প্রসিয়নের মতো মনে হয়।
পরিচিত নক্ষত্রগুলির মধ্যে, প্রক্সিমা সেন্টোরি প্রায় .৩২,০০০ বছর ধরে সূর্যের সবচেয়ে কাছের নক্ষত্র ছিল এবং প্রায় ২৫,০০০ বছর পর্যন্ত তাই  থাকবে। তারপরে আলফা সেন্টোরাই এ এবং আলফা সেন্টোরাই বি প্রায় প্রতি ৭৯.৯১ বছর পর পর সূর্যের নিকটতম নক্ষত্র হিসেবে আবর্তিত হবে। ২০০১ সালে, জে. গার্সিয়া-সানচেজ এট আল ভবিষ্যদ্বাণী করেছিলেন যে প্রক্সিমা সেন্টো্রাই সূর্যের সবচেয়ে কাছাকাছি পৌঁছাবে আনুমানিক ২৬,৭০০ বছরের মধ্যে।
আলফা সেন্টরাই
১৯১৫ সালে আবিষ্কৃত হওয়ার পর থেকে প্রক্সিমা সেন্টৌরাই কে আলফা সেন্টোরাই বাইনারি স্টার সিস্টেমের সঙ্গী বলে সন্দেহ করা হচ্ছে। এই কারণে, এটিকে কখনও কখনও আলফা সেন্টোরাই সি হিসাবে উল্লেখ করা হয়েছে। হিপ্পারকোস উপগ্রহ থেকে পাওয়া তথ্য অনুযায়ি ,তিনটি তারা একটি মহাকর্ষীয় সিস্টেমে আবদ্ধ রয়েছে।কেরভেলা এট আল (২০১৭) উচ্চ-নির্ভুলতা রেডিয়াল বেগ পরিমাপ ব্যবহার করে  দেখেছে এবং উচ্চ মাত্রার আত্মবিশ্বাসের সাথে নির্ধারণ করতে পেরেছে যে প্রক্সিমা এবং আলফা সেন্টোরই  মহাকর্ষীয়ভাবে আবদ্ধ।
ছয়টি একক নক্ষত্র, দুটি বাইনারি স্টার সিস্টেম এবং একটি ট্রিপল স্টার প্রক্সিমা সেন্টোরাই এবং আলফা সেন্টোরাই সিস্টেমের সাথে মহাকাশের মাধ্যমে একটি সাধারণ গতি ভাগ করে নেয়। (সহ-চলমান নক্ষত্রের মধ্যে রয়েছে HD 4391, γ2 Normae, এবং Gliese 676) এইভাবে, তারা নক্ষত্রের একটি চলমান দল গঠন করতে পারে, যা একটি সাধারণ বিন্দুকে নির্দেশ করবে, যেমন একটি তারা  ক্লাস্টারে অবস্থিত।
গ্রহ ব্যবস্থা
২০২২ সাল পর্যন্ত, তিনটি গ্রহ (দুটি নিশ্চিত এবং একজন প্রার্থী) প্রক্সিমা সেন্টোরাই এর চারপাশের কক্ষপথে সনাক্ত করা হয়েছে, যার মধ্যে একটি রেডিয়াল বেগ ("ডি") দ্বারা সনাক্ত করা সবচেয়ে হালকাগুলির মধ্যে একটি, বাসযোগ্য অঞ্চলের মধ্যে একটি পৃথিবীর আকারের কাছাকাছি (" b"), এবং একটি সম্ভাব্য গ্যাস বামন যা ভিতরের দুটি ("c") থেকে অনেক দূরে প্রদক্ষিণ করে।
প্লানেট বি
Proxima Centauri b, বা Alpha Centauri Cb, প্রায় 0.05 AU (৭.৫ মিলিয়ন কিমি) দূরত্বে প্রায় ১১.২ দিনে কক্ষপথের সাথে এর নক্ষত্রকে  প্রদক্ষিণ করে। এর আনুমানিক ভর পৃথিবীর তুলনায় অন্তত ১.১৭ গুণ। অধিকন্তু, প্রক্সিমা সেন্টোরি বি-এর ভারসাম্যের তাপমাত্রা থেকে অনুমান করা হয় যে  এর সীমার মধ্যে তার পৃষ্ঠে  যেখানে জল  তরল হিসাবে থাকতে পারে; এইভাবে, এটি প্রক্সিমা সেন্টোরাই কে বাসযোগ্য অঞ্চলের মধ্যে ধরে নেওয়ার ধারণা দেয়।
২০১৩ সালে হার্টফোর্ডশায়ার ইউনিভার্সিটির মিকো তুওমি আর্কাইভাল পর্যবেক্ষণ ডেটা থেকে এক্সোপ্ল্যানেট প্রক্সিমা সেন্টোরি বি-এর প্রথম সন্ধান পেয়েছিলেন। সম্ভাব্য আবিষ্কার নিশ্চিত করার জন্য, জ্যোতির্বিজ্ঞানীদের একটি দল জানুয়ারী ২০১৬ সালে প্যালে রেড ডট [nb 7] প্রকল্প চালু করেছিল।
যাইহোক, নাক্ষত্রিক ক্রিয়াকলাপ এবং অপর্যাপ্ত নমুনার কারণে এর প্রকৃতি অস্পষ্ট থেকেই যায়।
প্লানেট সি
প্রক্সিমা সেন্টরাই সি হল একটি প্রার্থী সুপার-আর্থ বা যা প্রায় ৭টি পৃথিবীর সমান গ্যাস বামন । এর  ভর প্রায় ১.৫ জ্যোতির্বিদ্যা ইউনিট  যা প্রতি ১,৯০০  দিনে  (৫.২ বছর) ২২০,০০০,০০০ কিমি প্রদক্ষিণ করে। যদি প্রক্সিমা সেন্টরাই বি  নক্ষত্রটি পৃথিবী হত তবে প্রক্সিমা সেন্টোরি সি নেপচুনের সমতুল্য হবে। প্রক্সিমা সেন্টরাই থেকে এর বৃহৎ দূরত্বের কারণে, এটি বাসযোগ্য হওয়ার সম্ভাবনা কম, যার কম ভারসাম্যের তাপমাত্রা প্রায় ৩৯ কে। গ্রহটি প্রথম ইতালীয় জ্যোতির্পদার্থবিদ মারিও দামাসো এবং তার সহকর্মীরা এপ্রিল ২০১৯ সালে খুজে বের করেছিলেন। দামাসোর দল ESO-এর HARPS যন্ত্র থেকে রেডিয়াল বেগের ডেটাতে প্রক্সিমা সেন্টরাই এর ক্ষুদ্র নড়াচড়া লক্ষ্য করেছিল, যা প্রক্সিমা সেন্টরাইকে প্রদক্ষিণকারী একটি সম্ভাব্য অতিরিক্ত গ্রহের ইঙ্গিত দেয়।
প্লানেট ডি
২০১৯ সালে, জ্যোতির্বিজ্ঞানীদের একটি দল ESPRESSO থেকে প্রক্সিমা সেন্টরাই বি এর ভর পরিমার্জন করার জন্য ডেটা পর্যালোচনা করেছিলেন। এটি করার সময়, দলটি ৫.১৫ দিনের পর্যায়ক্রম সহ আরেকটি রেডিয়াল বেগ স্পাইক খুঁজে পেয়েছিল। তারা অনুমান করেছিল যে যদি এটি একটি গ্রহের সহচর হয় তবে এটি ০.২৯ পৃথিবীর ভরের চেয়ে কম হবে না। আরও বিশ্লেষণ এর সিগনালের অস্তিত্ব  নিশ্চিত করেছে, এবং এই বিশ্লেষণ এর প্রাপ্ত ফলাফল ২০২২ সালের ফেব্রুয়ারিতে এই গ্রহটি আবিস্কারের ঘোষনার সহায়ক হয়।
বাসযোগ্যতা
প্রক্সিমা সেন্টোরাই বি আবিষ্কারের আগে, টিভি ডকুমেন্টারি নির্মাতা এলিয়েন ওয়ার্ল্ডস অনুমান করেছিল যে প্রক্সিমা সেন্টোরাই বা অন্যান্য লাল বামনের  কক্ষপথের চারপাশে  জীবনের অস্তিত্বপূর্ন-  একটি গ্রহ থাকতে পারে। এই ধরনের একটি গ্রহ  বা  নক্ষত্র   প্রক্সিমা সেন্টোরাই এর  প্রায় 0.023-0.054 AU (3.4-8.1 মিলিয়ন কিমি) বাসযোগ্য অঞ্চলের মধ্যে থাকবে এবং এর কক্ষপথের সময়কাল .৩.৬-১৪ দিন থাকবে। এই অঞ্চলের মধ্যে প্রদক্ষিণ করা একটি গ্রহ- নক্ষত্রে জোয়ারভাটা হতে পারে। যদি এই কাল্পনিক গ্রহের কক্ষপথের উন্মাদনা কম হয়, তাহলে প্রক্সিমা সেন্টোরাই গ্রহের আকাশে সামান্য নড়াচড়া করবে এবং পৃষ্ঠের বেশিরভাগ অংশই চিরকাল  দিন বা চিরকাল রাত থাকবে  । একটি বায়ুমণ্ডলের উপস্থিতি যদি থাকে তবে  এর গ্রহের দূরবর্তী দিক থেকে  আলোকিত দিকে  শক্তিকে পুনরায় বিতরণ করতে পারবে ।
প্রক্সিমা সেন্টোরাই এর ফ্লেয়ার বিস্ফোরণ তার বাসযোগ্য অঞ্চলের যে কোনও গ্রহের বায়ুমণ্ডলকে ক্ষয় করতে পারে, তবে ডকুমেন্টারির বিজ্ঞানীরা ভেবেছিলেন যে এই বাধা অতিক্রম করা যেতে পারে। ইউনিভার্সিটি অফ ক্যালিফোর্নিয়া, বার্কলে-এর গিবর বসরি যুক্তি দিয়েছিলেন: "কেউ (কেউ) বাসযোগ্যতার জন্য কোন শোস্টপার খুঁজে পায়নি।" উদাহরণস্বরূপ, একটি উদ্বেগ ছিল যে নক্ষত্রের শিখা থেকে আধানযুক্ত কণাগুলির টরেন্টগুলি কাছাকাছি যে কোনও গ্রহের বায়ুমণ্ডলকে সরিয়ে দিতে পারে। যদি গ্রহের একটি শক্তিশালী চৌম্বক ক্ষেত্র থাকে, তবে ক্ষেত্রটি বায়ুমণ্ডল থেকে কণাগুলিকে বিচ্যুত করবে; এমনকি একটি জোয়ার-ভাটা বদ্ধ গ্রহের ধীর ঘূর্ণন যেটি তার নক্ষত্রকে প্রদক্ষিণ করার সময় একবার ঘোরে তা একটি চৌম্বক ক্ষেত্র তৈরি করতে যথেষ্ট হবে, যতক্ষণ না গ্রহের অভ্যন্তরের অংশ গলিত হতে থাকে।
অন্যান্য বিজ্ঞানীরা, বিশেষ করে বিরল-পৃথিবী অনুমানের প্রবক্তারা, এই যুক্তীর সাথে নন যে ,লাল বামনরা জীবন টিকিয়ে রাখতে পারে। এই নক্ষত্রের বাসযোগ্য অঞ্চলের যেকোন এক্সোপ্ল্যানেট সম্ভবত জোয়ার-ভাটারভাবে বন্ধ হয়ে যাবে, যার ফলে একটি অপেক্ষাকৃত দুর্বল গ্রহের চৌম্বকীয় মুহূর্ত হবে, যার ফলে প্রক্সিমা সেন্টোরাই থেকে করোনাল ভর নির্গমন দ্বারা শক্তিশালী বায়ুমণ্ডলীয় ক্ষয় হবে।
পর্যবেক্ষণমূলক ইতিহাস
১৯১৫ সালে স্কটিশ জ্যোতির্বিজ্ঞানী ,দক্ষিণ আফ্রিকার জোহানেসবার্গে ইউনিয়ন অবজারভেটরির পরিচালক রবার্ট ইনেস  আলফা সেন্টোরাই এর   মতো একই সঠিক গতিসম্পন্ন  একটি নক্ষত্র আবিষ্কার করেন। তিনি এটির নামকরণের পরামর্শ দেন প্রক্সিমা সেন্টৌরাই (আসলে প্রক্সিমা সেন্টোরাস)। ১৯১৭ সালে, কেপ অফ গুড হোপের রয়্যাল অবজারভেটরিতে, ডাচ জ্যোতির্বিজ্ঞানী জোয়ান ভুট নক্ষত্রের ত্রিকোণমিতিক প্যারালাক্স 0.755″±0.028″ এ পরিমাপ করেন এবং নির্ধারণ করেন যে প্রক্সিমা সেন্টোরাই আলফা সেন্টোরাই এর  মতো সূর্য থেকে প্রায় একই দূরত্বে অবস্থিত ।
এটি সেই সময়ে পরিচিত সর্বনিম্ন-আলোকিত তারকা ছিল। আমেরিকান জ্যোতির্বিজ্ঞানী হ্যারল্ড এল. অ্যালডেন ১৯২৮ সালে ইননেসের দৃষ্টিভঙ্গি নিশ্চিত করেছিলেন যে এটি 0.783″±0.005″ এর প্যারালাক্স সহ কাছাকাছি।
.১৯৫১ সালে, আমেরিকান জ্যোতির্বিজ্ঞানী হার্লো শ্যাপলি ঘোষণা করেছিলেন যে প্রক্সিমা সেন্টৌরাই একটি ফ্লেয়ার তারকা। অতীতের ফটোগ্রাফিক রেকর্ডের পরীক্ষায় দেখা গেছে যে, তারাটি চিত্রের প্রায় ৮% এর মাত্রায় একটি পরিমাপযোগ্য বৃদ্ধি প্রদর্শন করেছে, এটিকে তখনকার পরিচিত সবচেয়ে সক্রিয় ফ্লেয়ার তারকা বানিয়েছিল।১৯৮০  সালে, আইনস্টাইন অবজারভেটরি প্রক্সিমা সেন্টোরাই  এর একটি স্টেলার ফ্লেয়ারের একটি বিস্তারিত এক্স-রে শক্তির  বক্ররেখা তৈরি করেছিল। EXOSAT এবং ROSAT স্যাটেলাইটের সাহায্যে ফ্লেয়ার কার্যকলাপের আরও পর্যবেক্ষণ করা হয়েছিল, এবং  ১৯৯৫ সালে জাপানি ASCA উপগ্রহ দ্বারা ছোট, সৌর-সদৃশ শিখাগুলির এক্স-রে নির্গমন পর্যবেক্ষণ করা হয়েছিল। প্রক্সিমা সেন্টোরাই তখন থেকে XMM-নিউটন এবং চন্দ্রা সহ বেশিরভাগ এক্স-রে মানমন্দির দ্বারা গবেষণার বিষয় হয়ে উঠেছে।
প্রক্সিমা সেন্টোরাই এর দক্ষিণ পতনের কারণে, এটি শুধুমাত্র 27° N অক্ষাংশের দক্ষিণে দেখা যায়। এমনকি আলফা সেন্টোরাই এ বা বি থেকেও, প্রক্সিমাকে শুধুমাত্র পঞ্চম মাত্রার তারা হিসেবে দেখা যায়। এটির দৃশ্যমান মাত্রা 11, তাই এটি পর্যবেক্ষণ করার জন্য কমপক্ষে ৮ সেমি (3.1 ইঞ্চি) একটি অ্যাপারচার সহ একটি টেলিস্কোপ প্রয়োজন।
.২০১৬ সালে, প্রক্সিমা সেন্টোরাই থেকে একটি সুপারফ্লেয়ার পরিলক্ষিত হয়েছিল, যা এখন পর্যন্ত দেখা সবচেয়ে শক্তিশালী শিখা। এর থেকে বুঝা যায় এর অপটিক্যাল উজ্জ্বলতা 68x এর একটি ফ্যাক্টর দ্বারা প্রায় 6.8 মাত্রায় বৃদ্ধি পেয়েছে। এটা অনুমান করা হয় যে অনুরূপ অগ্নিশিখা প্রতি বছর প্রায় পাঁচবার ঘটতে পারে কিন্তু এত অল্প সময়ের, মাত্র কয়েক মিনিটের, যে তারা আগে কখনও পরিলক্ষিত হয় না ।২০২০ সালের  এপ্রিল ২২ এবং ২৩ তারিখে, নিউ হরাইজনস মহাকাশযান দুটি নিকটতম নক্ষত্র, প্রক্সিমা সেন্টরাই এবং উলফ 359-এর ছবি তুলেছিল। পৃথিবী-ভিত্তিক চিত্রগুলির সাথে তুলনা করলে, একটি খুব বড় প্যারালাক্স প্রভাব সহজেই দৃশ্যমান ছিল। যাইহোক, এটি শুধুমাত্র দৃষ্টান্তমূলক উদ্দেশ্যে ব্যবহার করা হয়েছিল এবং পূর্ববর্তী দূরত্ব পরিমাপের উন্নতি হয়নি
ভবিষ্যতের অন্বেষণ
পৃথিবীর নক্ষত্রের নৈকট্যের কারণে, প্রক্সিমা সেন্টোরাইকে  আন্তঃনাক্ষত্রিক ভ্রমণের জন্য একটি ফ্লাইবাই গন্তব্য হিসেবে প্রস্তাব করা হয়েছে। অ-পারমাণবিক, প্রচলিত প্রপালশন প্রযুক্তি ব্যবহার করা হলে,  প্রক্সিমা সেন্টোরাই এবং তার গ্রহগুলিতে পোঁছাতে একটি মহাকাশযানের  সম্ভবত হাজার হাজার বছর প্রয়োজন হবে। উদাহরণস্বরূপ, ভয়েজার 1, যেটি এখন সূর্যের সাপেক্ষে 17 কিমি/সেকেন্ড (38,000 মাইল)  গতিতে ভ্রমণ করছে,  যদি মহাকাশযানটি সেই নক্ষত্রের দিকে ভ্রমণ করে তবে 73,775 বছরে প্রক্সিমা সেন্টোরাইতে পৌঁছাবে । একটি ধীর-চলমান প্রোবের কাছে প্রক্সিমা সেন্টোরিকে ধরার জন্য কয়েক হাজার বছর সময় লাগবে, তার আগে নক্ষত্রটি নাগালের বাইরে চলে যাবে।
পারমাণবিক পালস প্রপালশন একটি শতাব্দীর একটি ট্রিপ টাইমস্কেলের সাথে এই ধরনের আন্তঃনাক্ষত্রিক ভ্রমণকে সক্ষম করতে পারে, যেমন প্রকল্প ওরিয়ন, প্রজেক্ট ডেডালাস, এবং প্রজেক্ট লংশট হিসাবে বিভিন্ন গবেষণাকে অনুপ্রাণিত করে। প্রজেক্ট ব্রেকথ্রু স্টারশট 21 শতকের প্রথমার্ধের মধ্যে আলফা সেন্টোরি সিস্টেমে পৌঁছানোর লক্ষ্য রাখে, মাইক্রোপ্রোবগুলি পৃথিবী-ভিত্তিক লেজারগুলির প্রায় 100 গিগাওয়াট দ্বারা চালিত আলোর গতির 20% এ ভ্রমণ করে। প্রোবগুলি ফটো তুলতে এবং এর গ্রহগুলির বায়ুমণ্ডলীয় রচনাগুলির ডেটা সংগ্রহের জন্য প্রক্সিমা সেন্টোরির ফ্লাই-বাই সঞ্চালন করবে। সংগৃহীত তথ্য পৃথিবীতে ফেরত পাঠাতে 4.25 বছর সময় লাগবে
ডিস্কো ড্যান্সার (১৯৯২-এর ভারতীয় চলচ্চিত্র)
ডিস্কো ড্যান্সার ১৯৮২-তে ভারতীয় হিন্দি-ভাষা বলিউডের বাদ্যযন্ত্র বিষয়ক নাটকীয় চলচ্চিত্র, যা বাবর সুভাষ দ্বারা পরিচালিত এবং রহি মাসুম রাজার লেখা।চলচ্চিত্রটিতে মূল অভিনেতা হিসাবে অভিনয় করেন বাঙালি অভিনেতা মিঠুন চক্রবর্তী এবং কিম যশপাল ও রাজেশ খান্না পার্শ অভিনেতার ভূমিকা পালন করছেন।ছবিটি একটি তরুণ রাস্তার ড্যান্সারের গরিব থেকে ধনী হবার গল্প বলে।সুরকার বাপ্পী লাহিড়ী এবং মিঠুন চক্রবর্তীর নাচ, চলচ্চিত্রের নাটকটির রচনায় এটি বিশেষভাবে বিখ্যাত।আই এম এ ডিস্কো ড্যান্সার (আমি একটি ডিস্কো ড্যান্সার) , জিমি জিমি জিমি আজা আজা (পারভাতী খান দ্বারা গেয়ে), ইয়াদ আ আরা হে (বিজয় বেনেডিক্ট এবং বাপ্পী লাহিড়ি) এবং গোরো কি না কালো কি সহ গানগুলি (সুরেশ উষা মঙ্গেশকর সঙ্গে ওয়াদ্কর) খুব জনপ্রিয় হয়ে ওঠে।
এই চলচ্চিত্রটি বিশ্বব্যাপী সাফল্য পেয়েছিল, যার জনপ্রিয়তা দক্ষিণ / মধ্য / পূর্ব এশিয়া, সোভিয়েত ইউনিয়ন, পূর্ব ইউরোপ, মধ্যপ্রাচ্য, তুরস্ক এবং পূর্ব / পশ্চিম আফ্রিকা জুড়ে বিস্তৃত।এটি সোভিয়েত ইউনিয়নের সবচেয়ে সফল চলচ্চিত্রগুলির মধ্যে একটি, যেখানে এটি ৬০.৯ মিলিয়ন দর্শকদের একটি বক্স অফিসে শ্রোতাদের আকর্ষণ করেছিল।এটি প্রথম ভারতীয় চলচ্চিত্র ছিল যার বিশ্বব্যাপী আয় ₹১০০ কোটি টাকা অতিক্রম করে, এটি  হুম আপেক হ্যন কান (১৯৯৪) পর্যন্ত  সর্বোচ্চ আয়ের সম্মানজনক ভারতীয় চলচ্চিত্র তৈরি করে।ডিস্কো ড্যান্সার চলচ্চিত্রটি দক্ষিণ এশিয়ায় এবং সোভিয়েত ইউনিয়নে মিঠুন চক্রবর্তী একটি প্রাতিষ্ঠানিক নাম হিসাবে প্রতিষ্ঠিত করেছে।চীনে, সাউন্ডট্র্যাক সফল এবং একটি গোল্ড পুরস্কার লাভ করে।
আয়
ভারতে, ১৯৮২ সালে এই চলচ্চিত্রটি ₹ ৬.৪ কোটি (₹ ৮৫ কোটি বা মার্কিন ডলার ১৩ মিলিয়ন মার্কিন ডলার) অর্জন করেছিল। এটি ১৯৮২ সালে অভ্যান্তরীন ভারতীয় বক্স অফিসে ৭ ম সর্বোচ্চ আয়অর্জনকারী চলচ্চিত্র ছিল, পশ্চিমবঙ্গের সবচেয়ে শক্তিশালী বাণিজ্যিক পারফরম্যান্সের সাথে  অভিনেতা মিঠুন চক্রবর্তী এবং সুরকার বাপ্পি লাহিড়ি।
সোভিয়েত ইউনিয়নে, এই চলচ্চিত্রটি ১৯৮৪ সালে ৬০.৯ মিলিয়ন দর্শকদের আকর্ষণ করেছিল ।ওই বছরে এই চলচ্চিত্রটি  সোভিয়েত চলচ্চিত্রের তালিকা টিকিট বিক্রির মাধ্যমে সোভিয়েত বক্স অফিসে সবচেয়ে সফল চলচ্চিত্র ১৯৮০-এর দশকে সবচেয়ে বড় বিদেশী হিট  চতুর্থ বৃহত্তম বক্স অফিসে দশকের আঘাত, সর্বকালের আটটি বৃহত্তম বিদেশী হিট,  এবং  ২৩ টি শীর্ষস্থানীয় বক্স অফিসের মধ্যে একটি সব সময।  মোট রাজস্বের পরিপ্রেক্ষিতে, এটি ৬০ মিলিয়ন সোভিয়েত রুবেল অর্জন করেছে  (মার্কিন $ ৭৫.৯ মিলিয়ন, ন ₹ ৯৪.৩৪ কোটি টাকা), 3 ভারতীয় চলচ্চিত্রের সর্বোচ্চ, আওয়ারের ২৯ মিলিয়ন রুবেল অতিক্রম করে।  এইটি বিদেশে সর্বোচ্চ সম্মানিত ভারতীয় চলচ্চিত্রটি তৈরি করেছিল, যতক্ষণ না এটি ১২১ কোটি ডলারের ৩ ইডিয়েট (২০০৯) গ্রস দ্বারা অতিক্রম করে।
অনড্রে গাইম
অনড্রে কনস্ট্যানটিন গাইম (Andre Konstantin Geim; Андрей Константинович Гейм আন্দ্রেই কোনস্তান্তিনোভিচ গেইম) একজন ইহুদী ও রুশ বংশোদ্ভূত ওলন্দাজ-ব্রিটিশ পদার্থবিজ্ঞানী। তিনি বর্তমানে যুক্তরাজ্যের ইংল্যান্ডের ম্যানচেস্টার বিশ্ববিদ্যালয়ের পদার্থবিজ্ঞান ও জ্যোতির্বিজ্ঞান বিদ্যালয় কাজ করছেন। তিনি যুক্তরাজ্যের জাতীয় গ্রাফিন গবেষণা প্রতিষ্ঠানের (ন্যাশনাল গ্রাফিন ইনস্টিটিউট) রয়াল সোসাইটি অধ্যাপক ও রিজিয়াস পদার্থবিজ্ঞান অধ্যাপক।